C 101/42
BG
Официален вестник на Европейския съюз
17.3.2023 г.
(95)
Като цяло помощта, предоставена съгласно раздели 2.1—2.3 от предишните временни рамки при кризи, и помощта, предоставена съгласно същите съответни раздели от настоящото съобщение, не могат в никой момент да надвишават таваните на помощта, предвидени в съответните раздели от настоящото съобщение.
Що се отнася до раздел 2.4, помощта, предоставена съгласно предишните временни рамки при кризи, и помощта, предоставена съгласно настоящото съобщение, не могат да надвишават таваните на помощта, предвидени в настоящото съобщение, за същия допустим период.
Помощта, предоставена съгласно раздели 2.5 и 2.6 от предишните временни рамки при кризи, не може да се натрупва с помощ, предоставена съгласно същите съответни раздели от настоящото съобщение, ако покрива същите допустими разходи.
(96)
В съответствие с Известието на Комисията за определяне на приложимите правила при оценка на незаконосъо­ бразната държавна помощ (166) Комисията прилага настоящото съобщение по отношение на помощта, за която не е изпратено уведомление, ако помощта е предоставена от 9 март 2023 г. нататък.
(97)
Във всички останали случаи Комисията ще прилага правилата, установени в рамката, която е в сила към датата на предоставяне на помощта.
(98)
Комисията ще преразгледа всички раздели на настоящото съобщение преди 31 декември 2023 г. въз основа на важни съображения, свързани с конкуренцията или икономиката, както и на промените в международен план.
Ако е полезно, Комисията може също да предостави допълнителни пояснения относно подхода си към конкретни въпроси.
(99)
В тясно сътрудничество със засегнатите държави членки Комисията гарантира бързата оценка на мерките след ясно и пълно уведомяване за мерките, разгледани в настоящото съобщение.
Държавите членки следва да съобщят на Комисията за своите намерения и да я уведомят възможно най-рано и най-изчерпателно за плановете си да въведат такива мерки.
Комисията ще предостави насоки и помощ на държавите членки в този процес.
(166) ОВ С 119, 22.5.2002 г., стр. 22.